
వెండితెర మహర్షి కళాతపస్వి విశ్వనాథ్ బుధవారం ఢిల్లీలో రాష్ట్రపతి ప్రణబ్ ముఖర్జీ చేతుల మీదుగా దాదాసాహెబ్ ఫాల్కే పురస్కారాన్ని అందుకున్నారు. ఈ సందర్భంగా క్లుప్తంగా మాట్లాడారు. ‘ఎందరో మహానుభావులు అందరికీ వందనాలు’ అంటూ తెలుగులో తన ప్రసంగాన్ని మొదలుపెట్టిన విశ్వనాథ్.. ‘సర్వేజనా సుఖినోభవంతు’ అంటూ ఒక్క నిమిషంలోనే తన ప్రసంగాన్ని ముగించారు. ఫాల్కే అవార్డును అందుకుంటున్న శుభతరుణంలో తన తల్లిదండ్రులకు, సర్వాంతర్యామి అయిన దేవుడికి ప్రణామం చేశారు. రాష్ట్రపతికి, మంత్రులకు, తనను ఈ అవార్డుకు ఎంపిక చేసిన జ్యూరీ సభ్యులకు, అభిమానులందరికీ కృతజ్ఞతలు తెలియజేశారు.

venditera maharshi kalatapasvi vishwanath budhavaaram dhilleelo rashtrapati pranab mukharji chetula meedugaa dadasaheb falke puraskaaraanni andukunnaru. ee sandarbhamgaa kluptamgaa matladaru. ‘endaro mahaanubhaavulu andarikee vandanaalu’ antuu telugulo tana prasamgaanni modalupettina vishwanath.. ‘sarvejana sukhinobhavantu’ antuu okka nimishamlone tana prasamgaanni muginchaaru. falke avaardunu andukuntunna shubhatarunamlo tana tallidandrulaku, sarvaantaryaami ayina devudiki pranaamam chesaru. raashtrapatiki, mantrulaku, tananu ee avaarduku empika chesina juri sabhyulaku, abhimaanulandarikii krutagnatalu teliyajesaaru.